
dUiESTIO: 

I . - - 

Banturne  Membranarum  mucosarum  varia  Exanthemata 
causis , symptomatibus , nec  non  anatomicis  characte- 
ribus dignoscenda  p 

""  »tw. 


Eruptiones  variae  quae  in  cute  apparent,  nempe  : Papulce , 
PustulcB y Tubercula , T esiculce , Rubores,  Lividines,  Ecchymo- 
sce,  Petechii^ , Maculce , etc. , dicuntur  Exanthemata. 


Maximae  sunt  inter  cutem  et  membranas  mucosas  similitudines, 
quapropter  ipsas  cutem  internam  vel  tegumentum  interius  dixe- 
runt plerique  recentiores  anatomici  {Bichat,  Rudolphi,  Alhert 
Meckel , Beclard , Blanville,  Chaussier,  Adelon , etc.). 

Etenim , cutis  instar  : 

I ” Has  invenimus  membranas  sedem  exhalationis  et  absorptionis ; 

2*  Duae  in  illis  distinguuntur  facies , una  organis  adherens , 
altera  libera,  et  attactui  objecta  corporum  quae  extranea  dici 
possunt,  (^Adelon)  aeris  scilicet,  et  ciborum  qui  reficiendum 
corpus  intrant , et  urinarum  quas  corpore  ejicimus  inu- 

tiles jam  jamque  nocivas ; 

3*  Dermoideum  iTiQsX  et  Epidermdideum  corpus  j Dermdideum 

nempe , minus  densum  quam  in  cute , in  quo  finem  habent  vasa 
exhalantia,  absorbentia,  et  nervi  papillarem  in  modum  desi- 
nentes {Bichat)^  quee^inta^^distingui  possunt ,,^ifficilius  revera, 
chorion,  corpus  papillare',  ^t  corpus-mucosimpEpidermoideum,, 
autem,  priori  superpositum,  praesertim  apparens  in  partibus 
queis  membranee  mucosae  tegumento  exteriori  junguntur(^«- 
cluLt,,.B:eclardy,  •,  ..  . -v-  . > 

4"  In  propria  illarum  structura  folHculae  et  glandulae  par^^lae 
appal^nt^  quas  inuciparas  nomine  dicimus  , mucum  nimirum,  ad 

lul:ricandas  membranas,  fundentes. 

Ouibusdam  denique  in  animalibus,  inter  se  adeo  indiscreta 
specie  similes  exadunt  membranae  mucosae  et  cutis,  ut  Polypus, 
exempli  gratia , aut  V ermis  inverti  possint , cute  membranae  mu- 
cosae vicem  praestante , sine  ullo  eis  vitee  discrimine  ( Cuvier ^ 
Blainville). 

IIT. 

■ ner’':- 

Quae  quum  ita-  sint tantuloque  discrepent  a ciite  'externa 
membranae  mucosae ; ciim  praeterea  utrinqufe  reiperiantur  et  eadem 
fere  elementa  organica , eaedemque  noimullae  functiones ; a priori 
utrinque  etiam  easdem  morborum  species  saepe  saepius  prodire 
facile  jam  suspicandum  est.  ^ ^ 

Videamus  igitur  an , ad  liberam  mucosarum  membranarum  fa- 
ciem, variae  fiant  eruptiones  ruptionibus  affines  quae  in  cute  Ex- 
anthemata dAcvcoinv . ^ .( 

' ' ' IV.  . 

Jam  dudum 'quaedam  iu  membrana  mucosa  oris  annotatae  sunt 
alteraliones,  in  quibus  patent  Exanthematum  characteres.  Exigua 
ulcuscula  a Graecis  JphtcB  dicta  , ex  omni  tempore  nota  fuerunt. 

Ait  enim  Hippocrates  : A<p5a  x«!  «Troaraffi;  EiriTroXyJ;  XsDxafvouca, 

yiAurroiv,  r,  TrapeVSfita , fl  yJova  , rj  tftxpuyya  TrXesvcxSJet  ftev  roi  crrt  ttoccOiu^  (OnomaStic^y^ 

Ub.  l^^cap. 

Sic  et  Galenus  {Comment.  in  laudatum  Hippocratis  Aphov. 
XXIV,  lib.  4 et  alibi) ; et  Aretaeus  {lib.  i , cap.  9);  et  Celsus  {lib. 
2,  cap.  i);  et  Paulus  OEginata  (^lib.  i , cap.  10),  et  alii  multi. 

Immo  et  recentiori  tempore  aliae  tegumenti  interni  affectiones 
descriptae  fuerunt,  (juae  etiam  Exanthemata  dicendae  sunt 5 me- 
morat nominatim  celeberrimus  Mbrgagny  se  vidisse  intestina  par- 
vulis tuberculis  intus  conspersa  (^Litt.  xxii,  18),  sanguineis  ma- 
culis distincta  xxxiv,  33),  cum  Peyeri  glandulis  amplificatis 
{Litt.  Lxviif,  12, ei  Lxxxi,  i5),  etc. 

Post  hunc  anatomico-pathologicae  artis  principem , Lieutaud  , 
de  intestinis  pustulosis  multiscjue  granulorum  millibus  refertis 
locutus  fuit  (^Hist.  anat.  med.  Icesioncs  abdominis  , lib.  i , p.  87). 

Lecat,  anno  1763,  non  semel  intestina  exploravit  tumentibus 
instructa  pustulis,  ingurgitatas  simulantibus  glandulas,  et  gangrae- 
nosis {Rec.  d!obs.  med.  par  Piicliard  Hautesierck,  tom.  i,  p.  SyS). 

Doctbr  Breschet,  non  minus  ingenii  persjpicacitate  qaum  vasta 
et  egregie  digesta  pollens  eruditione , quum  celebrem  professoris 
Recamier  praxim,  anno  1806,  frequentaret  in  nosocomio  gallico 
nomine  Hotel-Dieu , Enteritidis  epidemiam  observans,  pustulo- 
sam et  maxime  conspicuam  annotavit  in  cadaverum  intestinis  in- 
flammationem. 

> Tandem  et  a doctoribus  Prost , in  Medecine  eclairee  par  Vou- 
veHure  des  corps^  Broussais,  in  Histoire  des  phlegmasies  chro^ 
Jiicjues I Petit  et  Serres,  in  Traite  de  la  Jieore  entero-mesente- 
rique;  Andral,  in  inquisitionibus  pathologicis  canalis  digestivi; 
Rayer,  apud  Dictionarium  medicinae,  tom.  x,  verbo  Gastro-, 
enterite  I Ghauffard,  in  Essai  sur  les  jieores  pretendues  essen- 
tielles  j et  Hutin,  in  exquisito  de  membrana  gastro-intestinali 
commentario , variae  et  vicissim  mucosarum  membranarum  laesio- 
nes insignitae,  maximaque  cum  cura  descriptae  fuerunt. 


Omnia  vero  inter  opera  quae  nostram  illustrare  possunt  quaes- 
tionem nullum  prorsus  majori  juvabit  auxilio  quam  quod  nuper 
sub  titulo  Recherches  danatomie  pathologique  sur  la  membrane 
inuqueuse  gastro-intestinale , consideree  tant  dans  Vetat  sain  que 
dans  Vetat  de  maladie  tanta  cum  laude  in  lucem'  edidit  doclor 
Billard  Andegavus.  Librum  hunc  magni  ponderis  et  momenti  in- 
terrogemus , et  varias  in  eo  descriptas  alterationes , Exanthemati- 
cum plerumque  genus  prae  se  ferentes,  reperiemus. 

Describuntur  enim  coloris  varietates  morbosae  nempe  : rubores 
injlainmatorii  a ruboribus  haud  inflammatoriis  semper  et  rite 
secreti,  nunc  ramiformes  >^unc  capilliformes  i5g), 

nunc  punctis  minutissimis  distincti  (p.  1 68),  nunc  stjiati(jp.  i8o), 
nunc  varia  per  loca  dispersi  in  modum  macularum  plus  miniisve 
extensarum  (p.  200) ; color  nigricans  et  violaceus  cum  crassitudine 
vel  emolliti one  textus  mucosi  (p,  547);  [color  <n‘dosiaceus  n\mc 
uniformis,  nunc  strigis  , nunc  punctulis  distinctus '(p.  3o6 , 3 18); 
color  nigej'  vel  melanicus  (p.  820);  denique  Ecchymosce 
(p.  2i5),  et  p et  echice  {p.  zi^).  ,, 

Mox  non  jam  de  colore  tantum  aut  maculis  agitur  ; intima 
videtur  mucosae  membranae  structura  plusve  minusve  immutata, 
gravioresque  patent  laesiones  : 

1°  In  ventriculo  parvuli  tumores  irregulares,  confertissimi, 
molles,  sanguinolenti  spongiosi  (p.  38o  et  seq.)  quos  anterius 
jam  annotaverat  professor  Broussais  (^Hist.  des  Phlegm,  chroniq., 
p.  221 — 243)- 

2°  In  eodem  loco  fungi,  polypi,  natura  varii,  nunc. adeo  laxi 
et  molles  ut  J.  F.  Meckel  fungis  haematodibus  simillimos  eos 
dixerit  {Manuel  dAnat.  gen.  et  path. , tom.  3,  p.  444)?  nunc 
firmiores,  rubri  quidem,  sed  nullom odo  sanguinolenti  (p. 4oi), 

cujus  phaenomeni  ad  exemplum , monstravit  in  academia  doctor 
Rulller  ventriculum  in  quo  tales  octoginta  numerabantur  alte- 
rationes , nucem  avellanam  amplitudine  circiter  adaequantes 
{Revue  medicale  francaise , tom.  2,  p.  i48). 

3“  Processus  inflammatorius  glandularum  Peyeri  et  Brunnerii, 
n.\xvic chronicus f nunc  acutus , papulis  conspicuus,  in  quo  maxime 
insignis  apparent  et  natura  et  sedes  Exanthematis  et  de  quo,  in- 
ferius, longior  ob  hanc  causam  erit  sermo  (p.  43 1 , 463). 

4“  Ulcuscula  et  ulcera  varia  non  evidenter  ad  glandularum 
supra  dictarum  laesionem  pertinentia  (p.  5o4, 5i2),  ulcerationes 
' cum  granulationibus  tuberculosis  (p. 488),  cum  Escharis  (p.  5i3), 
quas  jam  descripserat  D.  Julius  Cloquet  {Nouv.  Journ.  de  Med. , 
tom.  I*%  p.  29,  107),  denique  cum  gangraena  (p.  5i2). 

VI. 

Fiunt  igitur  in  tegumento  interno,  sicut  in  externo,  eruptiones 
variae.  Exanthematicum  genus  idem  acin  cute  proferentes,  et  EIxan- 
THEMATA  similiter  dicendae. 

VII. 

Immo,  verbi  per  extensionem.  Exanthemata  dicuntur 

morbi  in  quibus  , Exanthematicis  eruptionibus  cutis  afficitur, 
quales  sunt;  Fariolcs,  Faricellce , Morbilli , Scarlatina , Miliaria, 
Pemphigus , Zoster,  Pestis,  Scabies,  Herpes,  etc.  ; horum 
nonnullis  propria  inest  forma,  propria  natura,  propriusque  in- 
cessus et  progressus  et  exitus,  itu  ut  specifici  fiant  morbi,  causis, 
symptomatibus  nec  non  anatomicis  characteribus  dignoscendi , 
H ariolce  scilicet , Morbilli^  Scarlatina^  etc. 

Admissis  nunc  internis  Exanthematibus , videbimusne  et  in 
illis,  specificos  morbos  causis  pariter,  symptomatibusque  nec  non 
anatomicis  characteribus  dignoscendos  ? 

VIII. 


Jam  autem,  cutis  eruptiones  eruptionibus  mucosarum  collatse, 
nos  ad  id  duxerunt  ut  interni  tegumenti  Exanthemata  non  secus  ac 
in  externo  admittamus;  idem  servantes  iter  et  horum  morborum 
causas  causis,  symptomata  symptomatibus,  anatomicos  charac- 
teres characteribus  anatomicis  semper  conferentes,  ni  lallor  ad 
veritatem  usque  perveniemus. 

Sed , quo  facilius  pateat  an  in  morbis  Exanthematicis  mucosa- 
rum, phaenomena  deprehendantur  similia,  affiniave  saltem  phae- 
nomenis quae  Exanthematicos  cutis  morbos  insigniunt , clare  nunc 
et  aperte  delineamus  causas , symptomata  nec  non  et  anatomicos 
characteres  , maxime  conspicua , quorum  ope  cutis  Exanthemata 
specifica  ab  aliis  morbis , quin  etiam  et  inter  se , dignoscantur. 

IX. 

I®  Caiisce.  Nil  forsan  annotatu  mirabilius  est  quam  causae  elli- 
cientis  similitudo  in  omnibus  Exanthematibus.  Etenim  frustra 
conantur  auctores  eam  invenire  in  sola  Ipgum  hygienis  inob- 
servantia , malesanorum  scilicet  in  usu  ciborum , in  nimio  vel 
vini,  vel  surexcltantium  liquorum  potu,  immoderatis  in  volupta- 
tibus, aut  contra,  in  improbo  labore , regionis  in  situ,  aut  in  anni 
temporibus,  aut  intemperie  coeli,  nunc  siccioris,  nunc  humidio- 
ris,  nunc  frigidioris,  nunc  calidioris;  haec  omnia  sicut  sexuum 
varietates  et  temperamentorum  et  professionum,  consuetudinum- 
ve,  etc. , parvi  sunt  momenti  et  ponderis,  et  remotissimo  tantum 
modo , Exanthematum  invasioni  favere  possunt. 

jEtatum  tamen  differentiae  pluris  aestimandae  sunt,  et  sub  hoc 
aspectu,  infantia  et  pueritia  quibusdam  praesertim  afficiuntur 
morbis , Variolis  nempe  et  Rubeold,  diim  aetas  provectior  Scar- 
latina saepius  laborat. 

Exanthematum  vera  causa  est  infectio  quaedam  vel  intoxicatio 

cujus  principium  et  natura  nos  fugiunt ; sed  eadem  semper  et 
cuique  propria  Exanthemati  remanent,  ita  ut  V^ariolce  i^ariolas, 
Scarlatina  Scarlatinam,  Morbilli  Morbillos , etc.  perpetuo  gignant. 

Quae  causa  nemini  parcet,  et  in  eos  insilit  qui  contra  morbum 
munitissimi  sunt , non  seciis  ac  in  eos  qui  minime  praecavent,  vel 
etiam,  causis  supra  dictis,  inerme  latus  morbo  offerre  videntur. 

Contendant  alii  de  principii  lethalis  nonrfne ; requirant  an  rec- 
tius Miasma,  V^irus,  Lues,  Pestis,  etc.,  dicendum  sit.  Nos  autem, 
praetermissis  verborum  ambagibus  et  vaniloquiis,  quae  rem  po- 
tius obnubilant  quam  dilucidant,  quum  de  penetrandis  naturae 
arcanis  agitur,  ea  tantummodo  quae  directe  et  aperte  ad  rem 
faciunt  exponere  pergamus. 

2“  Symptomata.  Saepissime  exoritur  primum  praevia  febris  a 
nonnullis  morbi  incubatio  dicta . * 

Paulo  post,  fit  eruptio,  varia  secundum  Exanthematis  genus, 
quae  eisdem  plerumque  in  partibus  apparere  incipit,  eodem  sem- 
per modo  extenditur,  crescit ; certum  tempus  durat,  mox  minui- 
tur , evanescit. 

Facta  eruptione,  interdum  viget  febris,  et  eo  vehementius  qub 
complures  invadit  corporis  partes , et  pejorem  aspectum  induit 
eruptio. 

Unde  duae  annotantur  Exanthematis  v.arietates  : discreti  scilicet 
vel  benigni,  si  fiat  eruptio  haud  gravis ; confluentis  vero  vel  ma- 
ligni, si  gravis  facta  fuerit  eruptio. 

Exanthematum  indoles  plus  minusve  contagiosa  est. 

Sporadice  regnant  aliquando,  saepius  epidemice. 

Singulari  tandem  ea  praerogativa  insigniuntur  quod  nennv 
plus  vice  simplici , illis  plerumque  laboret. 

3“  Characteres  anatomici.  Praecipuum  certe  locum  obtinent  in 
dignoscendis  inter  se  Exanthematibus  ; in  generalibus  dividi  pos- 
sunt et  propriis. 

Generales  sunt  : cutis  tumor,  rubor  plus  minus  conspicui 

/ 2.. 

eruptionis  initio , et  ad  finem  morbi  sejunctio  epidermis  quae  , sub 
specie  squammosa,  lapsa  cadit  e locis  affectis. 

Proprii  autem  characteres  anatomici  de  eruptionis  genere 
pendent  et  ejus  evolutione,  sede,  forma,  dispositione.  Ex  his 
omnibus  proprium  nomen  suscipit  omne  Exanthema. 

X. 

His  positis,  ad  membranae  mucosae  Exanthemata  redeuntes,  vi- 
deamus quomodo  in  ea  proferri  soleant,  et  ea  primum  inspiciamus 
quae  subjectas  oculis  mucosae  membranae  partes  afficiunt. 

Inquirentibus,  primo  loco,  apparent  Aphtce  quae  gallice  dicun- 
tur Muguet  c|uum  morbus  in  infantes  saevit. 

An  autem  in  eo  supra  dicti  characteres  reperiantur  ? An  Aplitas 
specificum  sint  Exanthema,  hoc  est  causis , symptomatibus  nec 
non  anatomicis  characteribus  dignoscendum? 

Ut  quaestioni  solutionem  demus  congruentem , singula  ex  ordine 
ponderare  convenit. 

XI. 

Qui  Aphtarum  causas  invenire , mente  non  praejudicatis  opi- 
nionibus obruta,  studet,  eas  in  occulto  quodam  et  intoxicante 
principio  agnoscere  demiim  cogitur  ; et  vero , si  varios  percurra- 
mus auctores  qui  de  hac  materia  accuratissime  tractaverunt,  in- 
sufficientes semper  et  quandoque  etiam  falsas  morbo  eos  assignasse 
causas  patebit. 

Doctor  Sanponts  primus,  cujus  Tentamen  de  sodd  infantili 
a Regia  Medicinae  Societate  coronatum  est,  morbi  causas  co- 
gnitu difficillimas  ingenue  fatetur,  ipsumque  semet  investigan- 
tem diii  fefellisse  : tamen , in  cpiadam  lactis  acrimonia  eas  suspi- 
catur (^Mem.  de  la  Soc.  de  Med.,  p.  58). 

Auvity  doctor  privationem  praesertim  lactis  materni  incusat ; 
malesanam  dein  nutricem , aestatis  calores , complurium  in  eodem 

diorcmtorio  infantium  conventum,  etc.,  etc.  Et  singulari  paulo 
post  contradictione  agnoscit  se  morbum  vidisse  et  in  excelsis  et 
puro  expositis  domibus , quin  etiam,  apud  magnatum  aedes,  maxi- 
mis ubi  et  assiduis  circumdati  curis,  tenelli  infantes  a morbo 
immunes  evasuri  perfacile  creditu  foret  {Ihid , p.  i45). 

Corruptioni  humorum  Van  de  Wempersse  morbi  causam  assi- 
gnat et  vitiis  quae  contrahunt  seu  ex  primarum  viarum  saburra, 
seu  ex  hyemis  frigoribus , humiditatibus , seu  victu  noxio , seu 
sordibus  et  incuria , insalubrive  tandem  locorum  situ  ( Ilfid. , 
p.  195). 

Sed  jEtiologiam  hanc  incertam  et  vacillantem  infirmare , haud 
arduum  profecto  nobis  est.  Arguentibus  et  vero  de  lactis  acri- 
monia, objicei'e  sat  est  quod  Aphtce  omni  aetate  communes  sint, 
quamvis  infantes  saepe  saepius  hoc  morbo  laborare  videantur. 

Doctori  Van  de  Wempersse  et  adhaerentibus  non  difficilius 
respondere  est;  si  sordes  et  incuidam  incusent,  in  magnatum 
aedibus  saevire  morbum  testantur  doctores  Auvity , et  Beaude- 
locque  et  multi  alii ; si  urbium  et  nominatim  nosocomiorum 
incolatum,  plurima  monstrantur  rure  morbi  exempla  (Auvity, 
p.  143) ; si  denique  aestatis  calores,  et  hyeme  quoque  non  miniis 
observavisse  morbum  contendunt  doctores  Ketlaer  et  Arneinan. 

Quid  de  humorum  corruptione?  Ex  omni  tempore  omnium 
morborum  causa  humores  corrupti  dicti  sunt.  Sed  hac  in  ipsa 
hypothesi , ut  ex  corruptis  humoribus  Exanthema  semper  idem 
appareat,  idem  et  corruptionis  principium  arguere  usque  necesse 
esset , specificam  nempe  et  ignotas  naturae  intoxicationem  quam- 
dam, cui  Exanthematum  originem  constanter  tribuendam  diximus. 

Ex  his  colligamus  igitur  Aphtas  mucosarum  esse  Exanthema 
specifica  dignoscendum  causa. 

XII. 

Causam  quemadmodum  eamdem  esse  Aphtis  et  Exanthematibus 
externis  monstravimus , ita  et  utrinque  eadem  esse  symptomata 

attento  patet  scrutatori ; etenim  ex  ordine  : febris  praevia , tem- 
pus incubationis  ; specifica  eruptio , quae  certum  post  tempus  dis- 
cedit ; secundum  gravitatem , morbus  nunc  discretus  nunc  con- 
jliiens  dictus  ; huic  contagiosum  merito  fere  omnes  medici 
characterem  tribuunt  Sanponts,  Ketlaer,  J^an  de  TVem- 

pcrsse , Arneman , etc.),  et  ipse  ego  multoties  in  neonatorum 
nosocomio  observavi,  uno  tantum  superveniente  segro,  complures 
mox  Aphtis  laborare  pusiones  ; sporadicus  incessus  ; saepe  epi- 
demia. 

Symptomatibus  igitur  Aphtce  sunt  Exanthema  facile  dignoscen- 
dum, 

Xm,  ' V 

Anatomici  characteres  hoc  modo  patent  ; per  tempus  incuba- 
tionis, jam  tumet  paulisper  admodum  subrubetque  oris  mem- 
brana mucosa  5 mox  autem  albicantia  quaedam  puncta  linguae 
praesertim  ad  fraenum  apparent , et , sex  horis  circiter  elapsis , 
tota  lingua,  labiae,  gingivae  et  pars  interna  genarum  eumdem 
praebent  aspectum ; verae  brevi  fiunt  papulae,  quae  nunc  albidae, 
extensae , superficiales  , rotundae  , spatiumque  inter  se  linquentes, 
discretce  vel  henignce  dicuntur,  nunc  autem  parvulae,  spissae, 
nulloque  fere  mediante  spatio,  conjluentes  et  malignce  vocantur. 
Paucos  dies  attamen  papulae  vel  vesiculae  pellucidatem  servant; 
pauluKun  dein  subflavescunt , exfoliantur  in  modum  pellicula- 
rum quae  ad  nonum  vel  decimum  diem  decidunt , forasque  eji- 
ciuntur; eruptio  ad  pharyngem  extenditur  et  laryngem  et  aeso- 
phagum,  ipsumque  aliquoties  petiisse  ventriculum  videtur. 

In  morbi  primordiis , milii  grano  papularum  forma  assimi- 
lata  fuit ; unde  Aphtis  nomen  proprium  miliaris  infantium  morbi, 
a quibusdam  datum  est ; in  exitu  autem  coagulatum  lac  satis 
belle  refert , in  varielate  praesertim  confluenti. 

Ex  quibus  Aphtas  patet  Exanthema  esse  characteribus  anato- 
micis dignoscendum. 

XIV. 

&»  nobis  liceret  omnia  membranarum  mucosarum  Exanthe- 
mata, ut  in  Aphtis^  semper  et  aperte  persecjui , expedite  prorsus 
6t  eodem  modo  animadvertere  possemus , statim  ut  appareret 
eruptio,  an  eam  concomitet,  nec  ne,  causarum  et  symptomatum  se- 
ries supra  dictis  consentanea,  nostrumque  ita  propositum  longe 
facilius  evaderet. 

Verum  autem  aliae  profundo  penitus  eorpore  latent  muco- 
sarum laesiones ; nos  omnino  effugiunt  et  eruptionis  primordia , 
et  incessus  phaenomena , et  in  fausto  morbi  exitu , cicatrisa- 
tionis  modus;  in  infausto  autem,  apertum  cadaver  plerumque 
altas  laesiones,  ruinasque  organorum  ostendit  quae  misera  artem 
imbecillitate  et  impotentia  arguere  tantummodo  videntur ; 

His  insuper  addatur  longa  artis  anatomico-pathologicae  in- 
fantia, et  facili  fiet  intellectu  cur  tamdiu  remanserint  ignotae 
mucosarum  membranarum  affectiones ; cpianquam  nonnulli  auc- 
tores internis  de  laesionibus,  quas  semper  morbi  aut  epiphaeno- 
mena  aut  effectus  arbitrabantur,  jam  sunt  locuti,  eorum 
observationes  pleriimque  sine  discrimine  et  indigeste  relatae,  pau- 
lulum aut  nihil  scientiae  profuerunt. 

Complurium  tandem  hodie  virorum  praeclaris  eiucubrationibus 
pathologicae  canalis  digestivi  alterationes  pernoscuntur  ; sed , 
monstrante  viam  professore  Broussais,  hiic  usque  creditum  fuit  has 
omnes  ab  inflammatione  Erythematosa  vel  Erysipelatosd , nunc 
acute  nunc  chronice  incedenti,  partito  aut  generaliter  diffusa 
pendere , et  eumdem  semper  morbum  plus  minusvc  gravem  , 
nempa  Gastro~entevitidem  efficere. 

Quin  etiam  cutis  varia  Exanthemata , Variolas  scilicet.  Scar- 
latinam, Morbillos,  etc.,  nihil  aliud  c^n^Lm.  Gastro-enteritidem 
esse  nonnulli  contenderunt,  universamque  hic  morbus  Patho- 
logiam  jam  invasurus  videbatur. 

XV, 


Nos  autem,  qui,  haud  immerito,  speeifieos  distinguimus 
morhos  inter  Exanthemata  cutis,  eorumque  divisiones  stabilimus 
1’  Causa  eamdem  semper  affectionem  efficienti;  Symptoma- 
tum serie  cuique  Exanthemati  propria;  3“  quibusdam  Anatomi- 
cis characteribus  peculiaribus  eamdem  semper  sedem  et  incessum 
servantibus  ; nos , inquam , quum  res  propius  intuimur , quiim 
singula  singillatim  pensamus,  de  ipsa  membranae  mucosae  ca- 
nalis digestivi  pathologia , modo  nimis  indiscreto  dictum  fuisse 
arbitramur ; non  satis  accurate  perspectum  fuisse  censemus , an , 
data  quadam  alteratione  peculiari,  iu  ea  conveniat , necne,  quaedam 
symptomatum  peculiaris  series ; non  visum  est  an  variae  mem- 
branarum mucosarum  laesiones  efficiant, necne, varios  et  specificos 
morbos,  causis  pariter  et  symptomatibus,  non  seciis  ac  characteri- 
bus anatomicis  dignoscendos. 

Cur  etenim  rectiiis^  foret  unum  eumdemque  morbum  in  di- 
versis gastrv-intestinalibus , quam  in  diversis  cutaneis  alteratio- 
nibus  semper  videre?  Cur  rectius  nominandi  essent  canalis  diges-^ 
tivi  semper  Gastro-enteritis ^ quam  tegumenti  externi  Derrnitis ^ 
omnes  morbosi  processus  ? 

Veriim  autena  , ut  dixit  clarissimus  Baglivi , non  opinandum  ^ 
sed  claro  et  ostensive  sciendum  ( Prax.  med.  lib.  i ).  Et  quan- 
quam  de  hac  re,  hodie  jam  certior  factus  sum,  pro  rei  gravitate 
tamen  et  momento , ipse  ego  mihi  videor  incedere  per  ignes  sup- 
positos cineri  doloso^  eodemque  cum  Baglivi  exclamare  cogor  : 
O quam  difficile  est  cognoscere  morbosi 

Claro  autem  et  ostensive  ut  veritas  pateat , scientiae  historiam  , 
quoad  rem  nostram  pertinet,  paucis  exponere  perutile  est. 

Ab  anno  i8il  doctor  Bretonneau,  qui  tanta  cum  laude  praxi 
medicae  incumbit  in  urbe  Juliomago,  d e febribus  dictis  essen- 
tialibus multa  pensitans  et  requirens,  nonnulla  defunctarum  his 
morbis  victimarum  cadavera  aperuit,  invenitque  nunc  granu- 

lationes , nunc  pustulas , nunc  ulcera , secundum  morbi  tempus 
quo  aegrotantes  occubuerant.  Ignorans  an  hae  laesiones  forent 
morbi  epiphaenomenon  vel  constans  character , haud  segnis  fuit 
arripiendarum  occasionum  quibus  arcerentur  tenebrae  et  mens 
firmior  fieret. Sed  in  praxi  urbana  raro  licet  cadavera  aperiri;  sic 
longum  per  tempus  parum  procedere  potuit,  et  tamen  semper 
eumdem,  paucis  quanquam  observationibu!» , comperit  eventum. 
Cum  haec  facta  funditus  omnes  in  eo  tempore  vigentes  everte- 
rent opiniones , inquieto  angebatur  animo.  Rem  statuit  sibi  pe- 
nitus explorandam  ; diligentissime  pertentandam  , diuturmsque 
investigationibus  dilucidandam.  Aperta  fuere  animalium  cada- 
vera , quo  sanus  ab  insano  facilius  agnosceretur  intestinorum 
status;  et  mox  certior  factus  fuit,  anatomica  glandularum  Pcyeri 
etBrunnerii  dispositione,  dispositionem  ipsam  morbi  singularem 
et  constantem  indicari.  Tum  vero  in  annis  1817,  f8i8,  i8rq 
morborum  graves  epidemiae  iri  urbe  Juliomago saevierunt,  prae- 
sertim in  nosocomio  doctoris  sapientibus  curis  traditol^  Terri- 
bilem hunc  morbum  omnibus  sub  formis  iterum  atque  iterum 
vidit , cadavera  compluries  aperuit  diversas  per  periodos  morbi ; 
ab  initio  fere  usque  ad  finem  internae  alteratioriis  progressus 
secutus  est,  et  tandem  rei  certissime  compos  'Evasit.  Amicis 
doctoribus  celeberrimis  Beclard , Orfila , Dumeril,  et  Guersent, 
rem  compertam  declaravit  et  Lutetiae  Parisiorum  nosci  incepe- 
runt doctoris  Andegavi  de  intestino  Exanthemate^  ut  tunc 
nominabat,  inquisitiones  et  sententiae. 

Ipse,  anno  1820,  de  morbo  locutus  est  summatim  in  aca- 
demia  medica  parisiensi ; sed  rei  novitas  a communi  theoria 
discedentis , mentes  aversas  pariim  perculit.  Ex  eo  tamen  tem- 
pore quidam  perspicaces  viri  rem  annotarunt , inter  quos  doc- 
tores  Recamier,  Lerminier,  et  Husson  ad  studiosam  juventutem 
plus  vice  simplici , in  exercitationibus  clinicis , de  interno  exan- 
themate verba  fecerunt.  Ipse  ego  recordor,  me^nunc  artis 
medendi  tironem , in  hoc  ipso  amphitheatro  inclytum , atque  in-» 

genuum  virum,  quem  luget perdiuque  lugebit  scientia,  celeber- 
rimum professorem  Beclard,  audivisse,  hoc  pariter  de  morbo 
loquentem , cum  membranarum  mucosarum  structuram , naturam 
ac  ruinas  oratione  tam  alta,  tam  fulgenti,  tam  perspicua,  mi- 
rantibus nobis , delinearet ! 

Attamen  , anno  i825,  complures  aegrotantes  huic  morbo  oc- 
cubuere in  nosocomio,  gallice  Hotel-Dieu , et  occasionem  prae- 
buere novam  uni  inter  nostros  praestantissimos  judices,  doctoris 
Bretonneau  dogmata  et  assertiones  experiendi.  Novissime  doctor 
Trousseau , meus  hodie  competitor , tam  eloquens  quam  doctus , 
sua  primum  in  thesi , dein  in  mensuali  publicatione  dicta 
Archives  generales  de  Medecine , de  morbo  quem , mutato  no- 
mine , Dothinenteritidem  nunc  vocat , magistri  sententiam  aperte 
explicavit;  hanc  quoque,  mihi  amicus  D.  Velpeau,  clarissimi 
BretonncjE^U;  haud  indignus  alumnus  illustravit,  ut  videre  est  in 
thesi  quam  de  Dothinenteritide  hac  in  schola  nuperrime  D.  De- 
lange  defendit. 

_ n-  ' ■ ■ XVI. 

Qualia  sint  autem  doctoris  Bretonneau  dogmata  et  sententiae 
de  Dothinenteride  tandem  exponamus.  ^ 

i“  Glandulae  Peyeri  et  Brunnerii  duobus  modis  inflammari 
possunt;  acute  scilicet , et  sic  exoritur  Dothinenteritis , et  chro- 
nice , quod  in  phtisicis  nominatim  invenitur  ; 

2°  Dothinenteritidis  fit  invasio  sine  causis  patentibus.  Ipsius 
origo  tribuenda  videtur  principio  cuidam  ignoto  et  occulto 
quod  semel  introductum  in  corpus,  glandulas  Peyeri  semper  aggre- 
ditur , sicut  miasma  V ariolaruin  videtur  cutis  folliculas  inficere ; 

3*  Morbus  eodem  modo  semper  procedit.  Nempe  apparet  pri- 
mum motus  generalis  pathologicus  absque  glandularum  laesione, 
tempus  incubationis  nuncupandus  ; 

4°  Brevi  tempore  autem  glandulae  tument , fiunt  duriusculae 
et  ad  septimum  diem  omnibus,  in  partibus  quas  occupabit  erup- 

tio,  laesae  patent.  Eo  tempore  cannabis  semen  circiter  amplitu- 
dine adaequant  pustulae,  et  crescunt  usque  ad  nonam  diem. Tument 
et  mesenterii  gangliones  vicinis  in  partibus  eruptionis,  et  plerum- 
que ova  palumbum  tunc  magnitudine  referunt.  Ad  diem  deci- 
mum , vel  fit  morbi  solutio  et  paulatim  minuuntur  pustulae , ita  ut 
ad  finem  tertiae  septimanae  nulla  amplius  vestigia  invenirentur  si 
casu  quodam  improviso  e medio  tolleretur  aeger ; vel  perdurat 
morbus  et  alias  periodos  adimplet.  Tunc  ad  quartum  usque  et 
decimum  diem  crescere  pergunt  pustulae  jam  tubercula  efficientes 
rubra,  conoidea,  quorum  in  apice  exulceratio  apparet  et  ad  basim 
irradians  inflammatio.  Quod  si  secetur  tuberculum,  in  medio  ap- 
parebit quidam  borborus  (bourbillon)  qui , paulo  post , partibus 
circumdantibus  sejungitur  et  cadit , relicta  alta  excavatione  , oris 
inaequalibus  et  praeruptis  conspicua.  Hujus  in  ulceris  ima  parte 
apparet  membrana  muscularis  et  peritonaeum  ipsum , quae  ibi  in- 
terdum perfoTantur,  et  sic  nonnunquam  apertis  vasis  mesaraicis  , 
fiunt  bemorrbagiae  formidandae  quae  immerito  nunc  extinctioni 
nunc  surexcitationi  virium  vitalium  attributae  fuerunt.  In  hoc 
cardine  rerum,  rarius  videtur  morbi  faustus  exitus.  Sed  tamen 
cum  fit  ulcerum  cicatrisatio  ad  trigesimum , quadragesimum , 
aliquandbque  remotiorem  diem  evenit ; 

5“  Cum  pauciores  numero  apparent  pustulae  , ad  extremum 
ileum , qua  parte  numerosiores  extensioresque  sunt  glandulae 
Peyeri , semper  inveniuntur  ; 

6“  Secundum  gravem  vel  benignum  characterem  morbi  expli- 
cantur ex  ordine  fere  omnia  phaenomena  febribus  essentialibus 
dictis  attributa.  Tamen  sequentium  symptomatum  series  signum 
morbi  pathogiiomonicum  dici  potest : 

Aspectus  hebetatus , stupens  ; oculi  ebrioli , facies  non  admo- 
dum deformata  pro  morbi  gravitate ; lingua  acuminata , rubra 
ad  apicem  et  in  marginibus , papillis  instructa  solito  grandiori- 
bus ; saepe  saepius  diarrhaea  et  interdum  dolor  plus  miniisve  acu- 
tus in  abdomine  et  praesertim  ad  os  ileum  dextrum . 

Symptomata  autem  quibus  adfnamiam  vel  putriditatcm  maxi- 
me constare  dicunt  auctores , nempe  : lingua  fuliginosa , altus  stu- 
por, mussitatio , decubitus  in  dorso,  etc.,  apparent  statim  ut 
ulcera  , plura  minorave  munero  , intestina  invaserunt. 

7°  Morbus  itaque  postquam  per  universum  corpus  serpsit , 
mox  in  electionis  loco  residet , unde  resurgens  aeconomiam  totam 
opprimit;  sic  potest  dici  primum  generalis,  secundo  localis,  de- 
nique localis  et  generalis ; quod  phaenomenon  praebent  et  Variolce-, 

8“  QuW  plxmimis  factis  morbus  contagiosus  dici  potest ; 

9°  Isto  praesertim  ab  anno  aetatis  decimo  usque  ad  quadrage- 
simum laborant;  ' 

1 0®  Nemo  , plus  vice  simplici , morbo  aegrotasse  huc  usque 
visus  est; 

II®  Sporadice  nonnunquam , saepius  epidemice  regnat  ; 

12°  Ex  his  omnibus  demum,  non  sequitur  glandulas  Peyeri 
et  Brunnerii  semper  exclusorie  inflammatione  affici  in  Dothinen- 
teritide  ^ sed  alios  posse  morbosos  processus  simul  existere  et 
inde  complicationes.  Non  magis  sequitur  omnes  morbos,  febres 
essentiales  dmtos,  omnibus  in  casibus  nihil  aliud  esse  quam 
Dothinenteritidem , sed  solummodo  in  quibus  sese  explicat  symp- 
tomatum series  morbo  propria  ; quod  quidem  plerumque  evenit. 

XVII. 

Quo  manifestius  pateat  illarum  assertionum  inconcussa  veritas , 
necesse  est  ut  firmissimis  geminatisque  innitantur  observationibus. 

Duodecim  autem  maxime  probantes  inscribuntur  in  supra  dicta 
publicatione  Archives  generales  de  Medecine , auctore  Trous- 
seau  (tora.  X,  p.  169),  sunt  et  septem  conspicuae  in  thesi 
doctoris  Delange  (de  la  Vothinenterite  : juin  1826)  ; narrantur 
et  a Billard,  tres  non  miniiSj  insignes  (lib.  sup.  dic.  p.  4^61 

432,433). 

Ad  eas  autem  observationes  ciim  mentem  intentam  vertimus , 
numerosissimas  a summa  antiquitate  omnino  similes  annotatas 

fuisse  mox  comperitur.  Etenim  cum  sedulo  perleguntur  morbo- 
rum exempla  diversis  ab  auctoribus  enarrata  praesertimque  epi- 
demiae  febrium  dictarum  vicissim  pudridarum , mucosarum , bi-^ 
liosarum,  adynamicarum , muc.oso-adjnamicarum , thfphi  nunc 
mitioris  , nunc  gravioris  , etc.  , facile  in  eis  dignoscimus  proprios 
characteres  Dothinenteritidi  plus  minusve  gravi , quibus  interdum 
junguntur  et  alia  symptopiata  aliud  organum  simul  affectum 
indicantia.  Hi  et  in  apertis  cadaveribus  characteres,  magis  adhuc 
conspicue  patent  ; etsi  enim , varias  secundum  complicationes 
variae  nunc  horum,  nunc  illorum  organorum  laesiones  repertae 
fuerint , illae  semper  quae  nostrum  morbum  insigniunt  omni- 
bus communes  perpetuo  annotatae  fuerunt. 

Non  mirandum  censeo  quod  auctores  diversos  morbos  in  una 
et  semper  eadem  affectione  viderint.  Prorsus  ignorantes  mor- 
bum a laesione  organica  pendere , nullamque  ei  in  proprio  s^em 
assignantes  ; ad  praecipuum  symptoma  tantummodo  mentem  in- 
tenderunt; omnem  in  eo  morbum  versari  crediderunt.  Et  cum 
pro  gravitate  morbi  et  quibusdam  circumstantiis,  innumerum  in 
modum  symptomata  varientur , necessario  complures  in  uno  et 
eodem  ab  eis  annotandi  erant  morbi. 

Reipsa , nunc  vigenti  vel  triginta  glandulae  , nunc  contra 
omnes  simul  inflammatione  laborant.  Quid  mirum  igitur 
si  in  prima  hypothesi  sit  levis  reactio , in  secunda  vero 
vehementissima  ? Immo  , an  negandum  est  ex  una  atque  ea- 
dem laesione , in  eodem  gradu , sed  in  variis  subjectis  inter 
se  constitutione  non  miniis  quam  ratione  vivendi , et  moribus  et 
permultis  aliis  causis  discrepantibus,  oriri  posse  phaenomena  mul- 
tifarie diversa?  Sic  adolescens  debilis  in  quo  pollent  lymphatica 
vasa , praestabit  horum  symptomatum  seriem  cui  .nomenye^m 
mucosce  dederunt  auctores ; alius , in  quo  vigent  organa  cerebri 
et  spinae  , ataxia  laborare  videbitur  ; hic  robustus  et  valido  cor- 
pore ferox,  phaenomena  offeret;  ille  laboribus  improbis 

et  prava  victus  ratione  effetus,  mox  in  adjnamiam  vel  putridinem 

incidet.  Ex  ipsa  autem  causae  violentia  pendet  quoque  morbi  gra- 
vitas ; ita  ut  non  semper  ex  alteratione  intestinorum  exoriri  peri- 
culum videatur,  sed  ex  vi  propria  principii , quodcunque  sit,  quod 
istam  glandulis  infert  tabem. 

Attamen  de  morbi  natura,  non  nulli  auctores  ad  veritatem  usque 
pliis  miniisve  accesserunt.  Sic,  Doctores  Petit  et  Serres  in  descrip- 
tione quam  dederunt  febris  Entero^mesentericce , loquuntur  de 
laesionibus  Eariolai'um  vel  Eaccince  pustulas  simulantibus  (ftrod. 
p.  Sg),  et  semper  in  eodem  loco  sitis,  nempe  ad  extremum  Ileum. 
{Ihid.  p.  20).  Alteratio  ganglionum  mesenterii  ab  illis  quoque 
nota  fuit.  Sed  in  laesionibus  morbi  effectum  viderunt  , non  cau- 
sam , et  nedum  eruptionis  modum  cognoverint,  morbi  varietates 
statuerunt,  nempe  simplicem,  pulpulosam,  ulcerosamque,  velut 
inter  se  discrepantes , quiim  eumdem  semper  morbum , ab  initio 
plus  miniisve  remotum , efficiant. 

XVIII. 

Jam  autem  inquirendi  tempus  est  an  hoc  internum  Exan- 
thema, a nobis  admissum,  causis  dignoscendum  sit. 

\]xAphtce  aetatis  prioris  videntur  proprium  Exanthema  mucosa- 
rum, sic  Dothinenteritis  aetatem  provectiorem  praesertim  attingit. 

Si  recognoscere  laboremus  omnia  quae  scripta  fuere  de  morbis 
quos  serie  symptomatum  Dothinenteritidem  esse  dijudicamus  , de 
causis  multa  vaniloquia  videntur  dixisse  auctores.  Iterum  enim  ab 
eis  incusantur  : Idiosyncrasis , incolatus  locorum  depressorum  et 
humidorum , in  magnis  urbibus  , prava  vivendi  ratio , tristiores 
animi  motus  , mensa  luculentior,  nimia  Venus,  pastus  carnis  pu- 
trefactae , etc.  Quantuli  sint  momenti  haec  omnia  in  gignendis  Exan- 
thematibus jam  summatim  a nobis  dictum  fuit.  Interdum  equidem 
morbus  apparuit  lautum  post  convivium , vel  etiam  postridie  quam 
Bacchus  poculis  indulgere  suaserat.  Sed  nedum  ea  sint  morbi 
merae  causae,  vix  invasioni  favere  compertum  est,  et  saepius 
morbum  exoriri  absque  ullo  errore  in  ratione  vivendi. 


( 23  ) 

Quaenam  est  igitur  et  cujus  naturae,  Dothinenteritis  causa? 
Idem,  quod  jam  invocavimus,  principiwn  ignotum  et  specificum. 
Quod,  si  negaretur,  firmiori  modo  stabilire  possemus.  Etenim 
corpora  irritantia  animalium  ventriculo  ingerantur , intestina  quo- 
cumque modo  inflammentur;  evenient  quidem  ex  his  ulcerationes, 
gangraena,  organorumque  ruinae.  Exhauriat  homo  omne  genus 
tonicorum,  utatur  medela  sur-exci tantissima , venenum  ipsum  or- 
ganis inferat,  apparebunt  certe  Gastritis^  Enteritis , Duodeni- 
tis, lethalique  processu  gaster,  ipsaque  perfossa  intestina 

forsan  videbuntur;  sed  his  omnibus  nullo  modo  fiet  eruptio  et 
aliae  laesiones  D othinenteritidi 

Est  igitur  Dothinenteritis  Exanthema  mucosarum  specifica  di- 
gnoscendum causa. 

XIX. 

Longe  difficilius  quidem  est  ab  aliis  secernere  morbis  Dothi- 
nenteritidem  quam  Aphtas.  Etenim  penitus  profundo  corpore 
latent  eruptiones , propriusque  per  vitam  morbi  character  oculos 
fugit.  Et  sic  vidimus  hunc  morbum,  nunc  ataxicum,  nunc  mu- 
cosum, nunc  angiotenicum , etc. 

Attentam  mentem  tamen  nonnulla  percellunt.  Etenim  in  aliis  af- 
fectionibus ataxicis,  pendentibus  laesione  cerebri  vel  cujuscumque 
alius  organi,  rarissime  videtur  diarrhaea.  Pulsus  autem  semper  iui 
extremis  versatur  vel  fortis,  vel  debilis,  vel  frequens,  vel  rarus. 
jEger  nunc  levi  nunc  lethali  morbo  affici  videtur ; lingua  tandem  , 
saepius  pallida , depressa , humida  apparet ; interdum  mediam  ad 
partem  contracta  est ; nullomodo  tument  papillae  ; magis  extensa 
patet  linea  rubra  quae  in  apice  et  marginibus  exstat.  Haec  omnia  plus 
minusve  discrepant  a symptomatibus  quae  assignata  fuere  ut  pro- 
pria Dothinenteritidi , quam  itaque  ab  eis  dignoscere  fas  erit. 

. In  afiectionibus  dictis  biliosis , mucosis , adjnamicis,  et  quae 
immunes  Exanthemati  interno  evadunt,  sint  eae,  nec  ne,  merae 
Gastro -enteritides , lingua  est  quoque  nunc  depressa  et  exilis , 

nunc  patens  et  crassa.  Obductu  tegitur  nunc  flavo,  nunc  subal- 
bido , et  squalenti  qui  oras  ipsas  invadit  interdum.  Non  nun- 
quam in  se  ipsa  convolvitur  et  undique  rubet , absque  extensione 
papillarum  j si  crusta  quadem  tecta  latet , ut  accidit  in  omnibus 
gravioribus  phlegmasiis,  nonnulla  DothiiwntBvitidis 

insignia ; tum  enim  linguae  sua  remanet  fere  semper  forma  acumi- 
nata et  triangularis ; quae  contra  in  aliis  morbis  inaequaliter  nunc 
tumet,  nunc  deprimitur.  In  Dothinenteritide  cum  crusta  tegitur 
lingua,  hoc  a nono  usque  ad  quindecimum  vel  octavum  et  decimum 
diem  evenit;  in  apice  agnoscitur  semper  aspectus  peculiaris  qui 
tener  dici  potest ; in  aliis  nunc  serius , nunc  ocius , crusta  videtur 
quae  non  nunquam  crassior  ad  margines  vel  ad  apicem  quam  ad 
basim  linguae  aspicitur.  His  insuper  si  faciei  aspectum  hebetatum 
et  stupentem , si  oculos  ebriolos  praebeat  aeger , fiet  facilior  rei 
diagnosis. 

Quam  belle  autem  generalia  Exanthematum  symptomata  Do- 
thinenteritidi  congruant  supervacuum  existimo  plu^nbus  confir- 
mare verbis.  Etenim  quis  non  animadvertit  et  febrem  praeviam , 
et  divisionem  morbi  nunc  laevis  momenti  et  discreti  vel  be- 
nigni nomen  accipientis,  nunc  gravioris,  quin  et  gravissimi, 
sicque  confluentem  adjrnciinicciin ^ citcixiccim,  putridam  et  ma- 
ligncini  indolem  induentis?  Quis  non  annotavit  sententias  8 , 
9,  10,  II  omnino  Exanthematicum  characterem  praestantes? 
Haec  satis  aperte  patent  ut  demiim  dicamus  : 

Dothinent eritis  est  Exanthema  internum  quibusdam  symp- 
tomatibus propriis  dignoscendum. 

XX. 

Nonnulli  doctores , aliunde  peritissimi , Dothinenteritidem 
nihil  aliud  esse  quam  Gcistro-enteritidem  contendunt ; et  quam- 
vis concedant  in  forma  et  gradu  quasdam  difierentias,  eas  tamen 
annotandas  non  majoris , quam  graviora  inter  Erjsipelata  quse 
phlyctenas  praebent  ab  aliis  distinguenda , existimant. 

Sed  cum  singula  suo  ponderantur  momento , cum  mens  in- 
tenditur ad  causam  specificam  singularem,  ad  morbi  incessum 
et  characteres  proprios  , et  praesertim  ad  formam  constantem 
Isesionum  internarum,  ad  sedem  semper  unam  et  eamdem  in 
<jua  apparere  solent,  ad  ea  tandem  (juae  vicinis  in  laesionum 
paitibus  videntur,  evanescunt  fallaces  conclusiunculae. 

Veriim  enim  verb,  an  merae  formarum  differentiae  dicendae  sunt 
m cute  inter  Variolas  et  Erysipelas  ? An  ex  Erysipelate  anteriori 
nascuntur  papulae?  Minime  quidem.  Dispares  etenim 

sunt  morbi  et  origine  et  sede  et  incessu,  et  naturd  non  seciis  ac 
forma.  Sed  cum  his  studemus  quae  renarrat  Billard , in  praestanti 
supradicto  opere,  cum  intestinorum  ruborem  Erythematosum 
vel  Erysipelatosum  contulimus  cum  papulis  furunculosis  quibus 
Dotliinenteritis,  haec  inter  se  eodem  modo  discrepantia 
patent.  Etenim,  aspectu  eruptionis  varias  secundum  morbi  perio- 
dos mutato , semper  in  eodem  momento  eadem  patet  forma  laesionis, 
et  sic  organa  specifica  constat  in  Dothinenteritide  tantummodo  in- 
flammatione laborare,  saepissime  absque  alteratione  partium  quae 
glandulas  cingunt;  ita  et  in  primordia  morbi  monstrant 

folliculas  tantummodo  laborantes.  Cur  igitur  inflammationem 
Erysipelatosam  videremus  in  morbo  intestinorum , cujus  omnes 
characteres  anatomici  ab  anatomicis  characteribus  meri  Erysipe- 
latis mlervd  , non  minus  discrepant  quam  Erysipelas  externum  a 
Variolis?  Scio  equidem  ex  inflammatione  intestinorum,  quam  vo- 
caveritis Erythemosam  vel  Erysipelatosam,  nonnunquam  ulcera 
exoriri ; sed  his  in  ulceribus  nullo  agnoscitur  modo  forma  ulce-  ' 
rum  quam  descripsimus  propriam  Dothinenteritidi , nec  margines 
proruptae,  nec  borborus  , nec  color,  nec  vicinarum  partium 
status  fere  sanus,  etc. 

Jam  satis  autem  compertum  arbitror  Dothinenteritidem  esse 
Exanthema  characteribus  aucatomicis  dignoscerubmi. 

XXI. 


j 


Duo  t3ntuminocIb  membranarum  mucosarum  Exanthemata 
specifica  annotavimus ; suntne  et  alia  pariter  causis , sympto- 
matibus nec  non  anatomicis  characteribus  dignoscenda? 

In  praesenti  rerum  cardine  non  amplius  numeranda  esse 
censeo;  sed  lustris  labentibus  fortasse  veniet  aetas  cum  plura 
admittenda  erunt. 

Jam  autem  ex  his,  breviter  licet,  abunde  tamen  pro  scopo, 
praemissis  , sponte  fluit  conclusio  : Ergo, 

Dantur  varia  membranarum  mucosarum  Exanthemata, 
CAUSIS  , symptomatibus  nec  non  anatomicis  characteribus  di- 
gnoscenda. 


FINI  S. 


